CELEX: 32006R0602
Language: da
Date: 2006-04-18 00:00:00
Title: Kommissionens forordning (EF) nr. 602/2006 af  18. april 2006  om ændring af Europa-Parlamentets og Rådets forordning (EF) nr. 184/2005 for så vidt angår ajourføring af datakravene

19.4.2006   
            
            
               DA
            
            
               Den Europæiske Unions Tidende
            
            
               L 106/10
            
         
      KOMMISSIONENS FORORDNING (EF) Nr. 602/2006
   af 18. april 2006
   om ændring af Europa-Parlamentets og Rådets forordning (EF) nr. 184/2005 for så vidt angår ajourføring af datakravene
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 184/2005 af 12. januar 2005 om fællesskabsstatistikker over betalingsbalance, international handel med tjenester og udenlandske direkte investeringer (1), særlig artikel 10, og
   og ud fra følgende betragtninger:
   
               (1)
            
            
               Forordning (EF) nr. 184/2005 fastlægger en fælles ramme for systematisk udarbejdelse af fællesskabsstatistikker over betalingsbalance, international handel med tjenester og udenlandske direkte investeringer.
            
         
               (2)
            
            
               Det er nødvendigt regelmæssigt at ajourføre datakravene og at tilpasse opdelingsniveauet for at tage hensyn til økonomiske og tekniske ændringer.
            
         
               (3)
            
            
               Inden for porteføljeinvesteringer er det vanskeligt direkte at måle extra-EU-passiver. I praksis beregnes de ved fra de samlede passiver på verdensniveau at trække intra-EU-nettopassiver. Det er derfor nødvendigt at have data om intra-EU-nettopassiver for at kunne beregne extra-EU-passiver.
            
         
               (4)
            
            
               Nogle geografiske opdelinger bør ændres for at forbedre kvaliteten af betalingsbalancestatistikkerne og for i højere grad at tage hensyn til brugernes behov.
            
         
               (5)
            
            
               Der bør være korrekte og præcise definitioner af alle begreber, der er anvendt i bilaget til forordning (EF) nr. 184/2005, for at undgå fejlfortolkninger.
            
         
               (6)
            
            
               Foranstaltningerne i denne forordning er i overensstemmelse med udtalelse fra Betalingsbalanceudvalget, der er nedsat ved artikel 11 i forordning (EF) nr. 184/2005 —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 184/2005 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. april 2006.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EUT L 35 af 8.2.2005, s. 23.
   
      BILAG
      I bilag I til forordning (EF) nr. 184/2005 foretages følgende ændringer:
      
                  1)
               
               
                  I tabel 2 »Kvartalsvise betalingsbalancestatistikker«, punkt III »Finansiel konto«, erstattes datakravene for porteføljeinvesteringer af følgende tekst:
                  
                               
                           
                           
                              Nettoaktiver
                           
                           
                              Nettopassiver
                           
                           
                              Netto
                           
                        
                              »Porteføljeinvesteringer
                              
                           
                           
                              Intra-EU
                              Extra-EU
                           
                           
                              Verden«
                           
                           
                               
                           
                        
            
                  2)
               
               
                  Vedrører kun den engelske udgave.
               
            
                  3)
               
               
                  I tabel 6 »Geografisk opdeling« indsættes følgende lande i spalten »Niveau 1« ud for de tilsvarende indgange i spalten »Niveau 2«:
                  
                              a)
                           
                           
                              
                                 
                                             »RU
                                          
                                          
                                             Rusland«
                                          
                                       
                           
                        
                              b)
                           
                           
                              
                                 
                                             »BR
                                          
                                          
                                             Brasilien«
                                          
                                       
                           
                        
                              c)
                           
                           
                              
                                 
                                             »CN
                                          
                                          
                                             Kina«
                                          
                                       
                           
                        
                              d)
                           
                           
                              
                                 
                                             »HK
                                          
                                          
                                             Hongkong«
                                          
                                       
                           
                        
                              e)
                           
                           
                              
                                 
                                             »IN
                                          
                                          
                                             Indien«.
                                          
                                       
                           
                        
            
                  4)
               
               
                  I tabel 7 »Aktivitetsopdeling«, spalten »Niveau 2«, erstattes beskrivelsen af hovedafdeling K, hovedgruppe 74, undergruppe 7414, 7415, af følgende tekst:
                  »Virksomhedsrådgivning, herunder ydet af holdingselskaber«.